Saviors
Saviors – keturioliktasis amerikiečių roko grupės „Green Day“ studijinis albumas, išleistas 2024 m. sausio 19 d. Jam pristatyti išleisti keturi singlai: „The American Dream Is Killing Me“, „Look Ma, No Brains!“, „Dilemma“ ir „One Eyed Bastard“. Albumas susilaukė daugiausia teigiamų kritikų įvertinimų ir buvo komerciškai sėkmingas. JAV per pirmąją savaitę pardavus per 49 tūkstančius kopijų, jis debiutavo ketvirtojoje „Billboard 200“ reitingo vietoje. Jungtinėje Karalystėje per pirmąją savaitę pardavus per 31 tūkstantį kopijų, „Saviors“ debiutavo pirmojoje albumų reitingo vietoje, tampant penktuoju grupės įrašu, pasiekusiu šią viršūnę.